

|  |
| --- |
| RAPORT ANUAL2020  |
|  |

|  |  |  |  |
| --- | --- | --- | --- |
|  |  |  |  |
| **Bulevardul Dinicu Golescu nr. 38****Sector 1****Bucuresti****Cod poştal 010873****Romania****http://www.mt.gov.ro** |  |  |  |

RAPORT ANUAL REGII

2020

**Prezentul raport a fost elaborat în baza prevederilor art. 17 alin. (1) din O.U.G. nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările ulterioare, potrivit cărora autoritatea publică tutelară evaluează anual performanţele regiilor autonome prin intermediul unui raport de evaluare care se publică pe pagina de internet a autorităţii publice tutelare, până la data de 31 mai a anului următor celui pentru care se efectuează evaluarea.**

**Raportul de evaluare are ca scop evidențierea principalelor rezultate obținute în anul 2020 de către regiile autonome care funcționează sub autoritatea Ministerului Transporturilor și Infrastructurii și vizează îndeplinirea obligațiilor administratorilor, conform contractelor de mandat, obiectivele și indicatorii de performanță financiari și nefinanciari aprobați de autoritatea publică tutelară.**

**Ministerul Transporturilor și Infrastructurii exercită competenţele de autoritate publică tutelară pentru următoarele regii autonome:**

* **Regia Autonomă "Administraţia Română a Serviciilor de Trafic Aerian - ROMATSA";**

* **Regia Autonomă "Autoritatea Aeronautică Civilă Română";**
* **Regia Autonomă "Administraţia Fluvială a Dunării de Jos" Galați;**
* **Regia Autonomă "Administrația Canalului Navigabil Bega" Timiș;**
* **Regia Autonomă "Registrul Auto Român".**

**Raportul prezintă situația privind gradul de îndeplinire al indicatorilor de performanță financiari și nefinanciari pentru anul 2020 a membrilor consiliului de administrație pe baza situațiilor financiare anuale ale regiilor autonome la 31.12.2020 și a Raportului administratorilor pentru anul 2020.**

**Cadrul legal**

* Ordonanţa de urgenţă nr. 109/2011 privind guvernanţa corporativă a întreprinderilor publice, aprobată cu modificări și completări prin Legea nr. 111/2016;
* Hotărârea Guvernului nr. 722/2016 privind normele metodologice pentru stabilirea criteriilor de selecţie, de întocmire a listei scurte de până la 5 candidaţi pentru fiecare post, a clasamentului acestora, a procedurii privind numirile finale, precum şi a altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice;
* Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară;
* Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;
* Hotărârea nr. 370/2021 privind organizarea şi funcţionarea Ministerului Transporturilor şi Infrastructurii;
* Ordinul ministrului finanţelor publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare;
* Ordinul ministrului finanţelor publice nr. 2873/2016 privind reglementarea procedurii de raportare a unor indicatori economico-financiari de către operatorii economici cu capital/patrimoniu integral ori majoritar deţinut direct sau indirect de autorităţile publice centrale ori locale, cu modificările și completările ulterioare;
* Ordinul ministrului finanţelor publice nr. 1952/2018 pentru reglementarea procedurii de monitorizare a implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

**Acest cadru legal general este completat cu legislaţia specifică fiecărui sector de activitate din transportul aerian, naval și rutier.**

**Prezentarea generală a regiilor autonome care funcționează sub autoritatea Ministerului Transporturilor și Infrastructurii**

**Regia Autonomă "Administraţia Română a Serviciilor de Trafic Aerian - ROMATSA"**

Regia autonomă "Administraţia română a serviciilor de trafic aerian" - ROMATSA a fost înființată în prin HG nr. 74/26.01.1991, republicată, și are statut de regie autonomă autofinanțată de importanță națională, deține monopolul natural al serviciilor de trafic aerian și nu primește de la bugetul statului sume pentru realizarea obiectivului de activitate sau pentru realizarea programului de investiții și dezvoltare. Pentru serviciile de trafic aerian asigurate aeronavelor civile care survolează spațiul aerian al României, Regia Autonomă ROMATSA aplică prevederile reglementărilor EUROCONTROL (Organizația Europeană pentru Siguranța Navigației Aeriene), la care România a aderat din anul 1996.

Obiectul principal de activitate îl reprezintă exploatarea spaţiului aerian al României şi furnizarea de servicii de navigaţie aeriană, incluzând servicii de trafic aerian, servicii de comunicaţii aeronautice, navigaţie şi supraveghere în domeniul aeronautic, servicii meteorologice aeronautice, servicii de căutare şi salvare, servicii de informare aeronautică, precum şi coordonarea operaţiunilor de căutare şi salvare a aeronavelor aflate în pericol şi a supravieţuitorilor unui accident de aviaţie produs în regiunea de informare a zborurilor FIR - Bucureşti.

**Regia Autonomă "Autoritatea Aeronautică Civilă Română"**

Autioritatea Aeronautică Civilă Română (AACR) a fost înființată prin H.G. nr. 405/1993 și este organismul tehnic specializat care are ca obiect de activitate exercitarea în condițiile prevăzute de Legea nr. 21/2020 privind Codul aerian, de Ordonanța Guvernului nr. 17/2011 privind controlul calității în domeniul securității aviației civile, aprobată cu modificările prin Legea nr. 149/2012:

1. a atribuțiilor delegate în domeniul siguranței aviației civile și facilităților pe aeroporturi, prevăzute la art. 6, alin. (1) din codul aerian;
2. a funcției de supervizare a siguranței în aviația civilă la nivel national, conform art. 68 din codul aerian;
3. a competențelor delegate în domeniul securității aviației civile.

**Regia Autonomă "Administraţia Fluvială a Dunării de Jos" Galați**

Administraţia Fluvială a Dunării de Jos Galaţi funcţionează ca regie autonomă sub autoritatea Ministerului Transporturilor și Infrastructurii şi conform Hotărârii Guvernului nr. 492/2003, îndeplineşte funcţia de autoritate de căi navigabile pe sectorul românesc al Dunării de la intrarea în ţară (Km 1075) până la ieşirea în Marea Neagră (pe braţul Sulina, în rada Sulina, pe braţele navigabile ale Dunării: Borcea, Bala, Măcin, Vâlciu, Caleia, pe braţul Chilia cu braţele secundare, pe braţul Sf. Gheorghe şi pe braţele secundare ale Canalului Sulina, denumite Dunărea Veche).

În conformitate cu prevederile Hotărârii Guvernului nr. 492/2003 şi a Convenţiei despre regimul navigaţiei pe Dunăre, semnată la Belgrad la 18 august 1948, Regia Autonomă “Administraţia Fluvială a Dunării de Jos” Galaţi are ca obiect de activitate asigurarea adâncimilor minime de navigaţie prin dragaje de întreţinere, asigurarea semnalizării costiere şi plutitoare, efectuarea de măsurători topohidrografice, efectuarea de lucrări de construcţii şi reparaţii construcţii hidrotehnice pentru asigurarea condiţiilor de navigaţie, asigurarea efectuării pilotajului navelor maritime pe sectorul Dunării cuprins între rada Sulina şi Brăila şi în porturile situate pe acest sector, punerea la dispoziţie tuturor utilizatorilor a infrastructurii de transport naval, precum şi ducerea la îndeplinire a obligaţiilor ce revin statului român din convenţiile şi acordurile internaţionale la care România este parte şi care i-au fost încredinţate prin delegare de competenţă de către Ministerul Transporturilor și Infrastructurii în conformitate cu legislaţia în vigoare.

La 31.12.2020, Regia Autonomă Administraţia Fluvială a Dunării de Jos Galaţi are un patrimoniu în valoare de 5.294.655,45 lei.

**Regia Autonomă "Registrul Auto Român" (RAR)**

Registrul Auto Român RA este o regie autonomă de interes național care funcționează pe bază de gestiune economică și autonomie financiară în conformitate cu prevederile H.G. nr. 768/1991 privind înființarea și funcționarea Regiei Autonome Registrul Auto Român, republicată.

Activitatea RAR are drept scop îndeplinirea politicii Ministerului Transporturilor și Infrastructurii referitoare la îmbunătățirea siguranței rutiere în domeniul vehiculelor rutiere, reducerea emisiilor poluante generate de transportul rutier și asigurarea unor servicii de calitate în domeniu.

Pentru îndeplinirea acestor obiective, principalele activități ale RAR au în vedere:

* îmbunătățirea cadrului legal în domeniul specific de activitate, inclusiv prin armonizare acestuia cu legislația Uniunii Europene (UE) și internațională (CEE-ONU);
* asigurarea introducerii în circulație în România a unor vehicule cu performanțe avansate în ceea ce privește siguranța rutieră și cu emisii poluante reduse;
* asigurarea menținerii în circulație în România a unor vehicule cu o stare tehnică corespunzătoare;
* îmbunătățirea siguranței rutiere în transportul rutier;
* îmbunătățirea confortului în transportul rutier;
* controlul respectării legislației în domeniu, în scopul îmbunătățirii siguranței rutiere, calității mediului și creșterii nivelului de protecție a consumatorului;
* îmbunătățirea calității serviciilor prestate de Registrul Auto Român.

Activităţile specifice desfăşurate de Registrul Auto Român au avut ca scop: omologări individuale vehicule rutiere, verificări identitate vehicule, certificări autenticitate, eliberări CIV, completări CIV

ulterior omologării naţionale, completări CIV ulterior omologării comunitare, verificări tehnice, inspecţii tehnice la vehicule speciale şi inspecţii tehnice internaţionale, încercări vehicule rutiere, teste poluare, omologări de tip vehicule rutiere, clasificări pe stele şi verificări anuale autocare, încercări şi alte prestaţii specifice de registru.

**Regia Autonomă "Administrația Canalului Navigabil Bega" Timiș**

Regia Autonomă "Administrația Canalului Navigabil Bega" Timișa fost înființată la data de 29 iunie 2018, odată cu intrarea în vigoare a Hotărârii Guvernului nr. 451 din 21 iunie 2018 privind înfiinţarea, organizarea şi funcţionarea Regiei Autonome "Administraţia Canalului Navigabil Bega" Timiş, sub autoritatea Ministerului Transporturilor și Infrastructurii.

A.C.N.B. – R.A. Timiș îndeplinește funcția de administrație de cale navigabilă interioară pe sectorul românesc al canalului navigabil Bega, în lungime de 42,444 km.

Regia are ca obiect de activitate, potrivit legislaţiei în vigoare:

* asigurarea gabaritelor minime de navigaţie stabilite în conformitate cu prevederile naţionale şi internaţionale aplicabile, prin dragaje de întreţinere;
* asigurarea semnalizării costiere şi plutitoare;
* efectuarea de măsurători topohidrografice;
* ducerea la îndeplinire a unor obligaţii ce revin statului român din convenţiile şi acordurile internaţionale la care România este parte şi care i-au fost încredinţate prin delegare de competenţă, prin ordin al ministrului transporturilor și infrastructurii;
* îndeplinirea şi a altor activităţi care îi revin în conformitate cu legislaţia în vigoare.

Tabel1. Regiile autonome aflate sub autoritatea Ministerului Transporturilor și Infrastructurii

|  |
| --- |
| REGII AUTONOME |
| **Nr. Crt.** | **Denumire** | **Sediu social** | **Cod fiscal** | **Cod CAEN** | **Nr.înregistrare la ONRC** |
| **1.** | **Societatea Naţională a Căilor Ferate Române - S.N.C.F.R. - R.A.\*** | **Bd. Dinicu Golescu, nr. 38, sector 1, București** | **472577** | **6920** | **J40/1824/1991** |
| **2.** | **Regia Autonomă "Administraţia Fluvială a Dunării de Jos" R.A.** | **Galați, Str. Portului, nr. 32, Jud. Galați** | **1644670** | **5222** | **J17/10031/1991** |
| **3.** | **Regia Autonomă "Administraţia Română a Serviciilor de Trafic Aerian - ROMATSA"** | **București, Sect. 1, Bdul. Ion Ionescu de la Brad, nr. 10** | **1589932** | **5223** | **J40/1012/1991** |
| **4.** | **Regia Autonomă "Autoritatea Aeronautică Civilă Română"** | **București, Sect. 1, Sos. Buc-Ploiești, nr. 38-40** | **5205651** | **5223** | **J40/9079/2003** |
| **5.** | **Regia Autonomă "Registrul Auto Român"** | **București, Sect. 1, Calea Griviței, nr. 391A** | **1590236** | **7120** | **J40/5191/1992** |
| **6.** | **Regia Autonomă "Administrația Canalului Navigabil Bega" Timiș** | **Str. General Magheru nr. 23, Timișoara, Jud.Timiș** | **39669478** | **5222** | **J35/ 2553/ 2018** |

\*Societatea Naţională a Căilor Ferate Române - S.N.C.F.R. - R.A. se află în stare de insolvabilitate.

**Evaluarea performanțelor regiilor autonome care își desfășoară activitatea sub autoritatea**

**Ministerului Transporturilor și Infrastructurii**

**pentru anul 2020**

## REGISTRUL AUTO ROMÂN

Conducerea administrativă a RAR în anul 2020 a fost asigurată de un Consiliul de Administrație compus din 7 membri, selectați în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.

Prin OMT nr. 1844/27.12.2017 a fost numit Consiliul de administrație în funcție la data curentă, contractele de mandat având o durată de 4 (patru) ani, iar prin Ordinul ministrului transporturilor cu nr. 1035/30.05.2018 au fost aprobați indicatorii cheie de performanță financiari și nefinanciari, cuprinși în anexele contractelor de mandat ale membrilor Consiliului de administrație al RAR, modul de calcul al indicatorilor și cuantumul componentei variabile a remunerației, în baza recomandărilor Comisiei de selecție și negociere a indicatorilor de performanță financiari și nefinanciari constituită prin OMT nr. 507/2018.

Astfel, în conformitate cu OMT nr.1035/30.05.2018 privind aprobarea indicatorilor cheie de performanță financiari și nefinanciari și a cuantumului componentei variabile a remunerației cuprinși în anexă la contractele de mandat ale membrilor Consiliului de administrație al Regiei Autonome Registrul Auto Român, cuantumul componentei variabile a renumerației se acordă sub forma a 12 indemnizații fixe lunare, în condițiile îndeplinirii în proporție de 100% a indicatorilor cheie de performanță financiari și nefinanciari pe anul anterior evaluării.

În cazul nerealizării 100% a indicatorilor cheie de performanță, componenta variabilă se va diminua cu ponderea pe care o reprezintă acești indicatori cheie de performanță în calculul componentei variabile a renumerației, conform modului de calcul din Anexa 2 la OMT nr.1035/2018.

Situația privind gradul de îndeplinire a indicatorilor de performanță financiari și nefinanciari pe anul 2020 este următoarea:

Tabel 2. Situația indicatorilor de performanță financiari și nefinanciari anexă la contractele de mandat ale administratorilor pentru anul 2020

|  |  |  |  |  |  |  |
| --- | --- | --- | --- | --- | --- | --- |
| **Nrcrt** | **Indicatori de performanță** | **U.M.** | **2020/** **cf. Anexa contract mandat** | **2020/****Cf.Situații financiare anuale** | **Realizare****%** | **Grad depășire/economie** |
| **INDICATORI FINANCIARI** |  |  |  |  |  |
| 1. | Reducerea obligațiilor restante-în prețuri curente | Mii lei | 0 | 0 | 100% | - |
| 2. | Reducerea creanțelor restante -în prețuri curente | Mii lei | 54,00 | 41,65 | 77,13% | +22,87 |
| 3. | Cheltuieli totale la 1000 lei venituri totale | Lei/1000 | 695,02 | 632,27 | 90,97% | +9,03 |
| 4. | Cash flow pozitiv | lei | pozitiv | pozitiv | pozitiv | pozitiv |
| 5. | Realizarea planului de investiții | % | ≥50% | 62,78% | 112,78% | +12,78 |
| **INDICATORI NEFINANCIARI** |  |  |  |  |  |
| Indicatori operaționali |  |  |  |  |  |
| 6. | Numărul prestațiilor efectuate vehiculelor | Nr. | 3.775.370 | 3.776.746 | 100,04% | +0,04 |
| 7. | Gradul de realizare a controalelor efectuate la agenții economici-nr.de agenți economici controlați/nr.de agenți economici autorizați | % | ≥15% | 21,78% | 106,78% | +6,78 |
| 8. | Gradul de soluționare a solicitărilor cuprinse în reclamațiile primite-număr de reclamații,petiții soluționate/număr de reclamații, petiții primite | % | 100% | 100% | 100% | - |
| 9. | Implementarea unui sistem de măsurare a satisfacției clienților cu privire la serviciile R.A.RAR | % | 80%Construire și testare | 80%Sistemul a fost implementat și testat în toate locațiile RAR | 100% | - |
| 10. | Gradul de realizare a programelor de formare profesională internă-nr.de personal instruit/nr.total de personal planificat în urma programelor de formare profesională | % | ≥95% | 96,64% | 101,64% | +1,64 |
| 11. | Monitorizarea auditului intern (nr.de misiuni realizate/nr.de misiuni programate) | % | ≥90% | 100% | 110,00% | +10,00 |
| 12. | Gradul de îndeplinire a măsurilor elaborate în cadrul misiunilor de audit intern (măsuri implementate/măsuri recomandate în urma misiunilor de audit intern, cu termen de realizare în anul de referință) | % | ≥60% | 64,36% | 104,36% | +4,36% |
| 13. | Respectarea termenelor și a obligațiilor de publicare prevăzute la art.51, alin.1, lit.b-h din O.U.G. nr.109/2011* publicare în termen – realizat 100%
* publicare cu întârziere de până la 10 zile – realizat 50%
 | % | Realizat 100% | Realizat100% | 100% | - |
| 15. | Respectarea obligațiilor prevăzute la art. 55 din O.U.G. nr. 109/2011 | % | Realizat | Realizat 100% | 100% | - |

Din analiza situației de mai sus, rezultă că indicatorii de performanță financiari prevăzuți în anexă la contractele de mandate ale membrilor Consiliului de Administrație au fost îndepliniți în procent de 144,68 (+44,68), iar indicatorii nefinanciari în procent de 122,82(+22,82).

În urma analizei principalilor indicatori rezultă faptul că în anul 2020 s-au realizat venituri de 412.011,00 mii lei, în procent de 102,54% față de programat în BVC 2020, cheltuieli de 260.502,00 mii lei, în procent de 95,03% față de programat în BVC 2020, iar profitul brut este în sumă de 151.509,00 mii lei, în procent de 118,66% față de cel programat în BVC 2020.

 Principalii indicatori au fost realizați după cum urmează:

* programul de creanțe nu a fost depășit;
* cheltuielile totale la 1.000 lei venituri nu au fost depășite, fiind realizate în proporție de 92,68%;
* achitarea obligațiilor către bugetul consolidat al statului la timp și în cuantumul corespunzător.

Tabel 3. Rezultate financiare realizate în anul 2020

|  |  |
| --- | --- |
| Denumirea indicatorilor | Exercițiul financiar 2020(mii lei) |
| Cifra de afaceri netă | 408.905 |
| Venituri din exploatare | 410.047 |
| Cheltuieli de exploatare | 257.148 |
| Venituri financiare | 1.964 |
| Cheltuieli financiare | 3.354 |
| **Venituri totale** | **412.011** |
| **Cheltuieli totale** | **260.502** |
| **Profit brut** | **151.509** |

Numărul de salariaţi ai RAR înregistrat la finele anului 2020 a fost de 1.669, structura personalului fiind cea prezentată în tabelul de mai jos:

Tabelul 4. Structura personalului RAR la finele anului 2020

|  |  |  |
| --- | --- | --- |
| **Nr. crt.** | **CATEGORII DE PERSONAL** | **NUMĂR** |
| 1 | Personal cu studii superioare (ingineri, economişti, analişti programatori, subingineri) | 1.086 |
| 2 | Personal cu studii medii (maiştri, tehnicieni, contabili, casieri, operatori calculatoare, ajutori programatori, funcţionari administrativi, mecanici) | 424 |
| 3 | Muncitori calificaţi  | 130 |
|  | **TOTAL PERSONAL** | **1.640** |

Indicatorii fizici realizați la principalele prestații din activitatea de bază în anul 2020 sunt prezentați în tabelul de mai jos:

Tabel 5. Indicatori fizici realizați în anul 2020

|  |  |
| --- | --- |
| **Principalele prestații din activitatea de bază** | **Număr realizat în 2020** |
| Omologări individuale vehicule rutiere | 84.546 |
| Eliberări CIV (verificări identitate, completări CIV, verificări în baza de date, certificări autenticitate vehicule rutiere, atribuire număr de registru + CIV DOT) | 1.540.917 |
| Modificări în CIV | 36.819 |
| Completări CIV ulterior omologării de tip a întregului vehicul | 140.859 |
| Verificări tehnice, inspecții tehnice la vehicule special și inspecții tehnice internaționale | 662.921 |
| Încercări vehicule rutiere (autovehicule + vehicule tractate) și teste poluare | 1.581 |
| Omologări de tip vehicule rutiere, înregistrări naționale și omologări CE | 2.744 |
| Clasificări pe stele și verificări anuale autocare | 224 |
| Alte prestații (eliberări certificate agreere taxi/școală, note de constatare, certificări autenticitate documente, poansonări serii caroserie/motor etc., alte activități, determinare dimensiuni/mase plăcuțe, verificare documentație) | 1.306.135 |
| **TOTAL** | **3.776.746** |

În domeniul investițiilor în anul 2020 s-au continuat preocupările privind asigurarea și dezvoltarea bazei tehnico-materiale necesară extinderii capacităților de efectuare de încercări și verificări tehnice și realizării unei calități superioare a serviciilor efectuate, la nivelul reglementărilor actuale.

## AUTORITATEA AERONAUTICĂ CIVILĂ ROMÂNĂ

Începând cu data de 21.05.2020 AACR este administrată de un Consiliu de Administrație compus din șapte membri, care sunt numiţi cu caracter provizoriu, în confomitate cu prevederile art. 641 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.

Prin OMTIC nr. 1947/23.10.2020 a fost declanșată procedura de selecție a candidaților pentru pozițiile de administratori vacante sau ocupate provizoriu la întreprinderile publice care funcționează sub autoritatea MTI, printre care se află și R.A. AACR.

Întreaga activitate desfășurată de AACR se concentrează pe realizarea obiectivelor strategice declarate, obiectivele actuale ale regiei pe termen scurt axându-se pe realizarea progresivă a performanței interoperabilității, continuarea implementării standardelor, regulamentelor și cerințelor de siguranță, securitate și mediu, din sfera aviației civile, în vederea asigurării unui transport aerian performant și accesibil.

În anul 2020, domeniul aviației a fost puternic afectat, toate companiile aeriene au suspendat zborurile/redus activitatea pe perioada stării de urgență, afectând astfel din punct de vedere al veniturilor și încasărilor întreg domeniul de activitate. Astfel, datorită măsurilor adoptate la nivel guvernamental cu privire la combaterea pandemiei COVID-19, nivelul veniturilor și implicit al încasărilor a suferit ajustări în sensul reducerii acestora.

Ca urmare a acestor aspecte, la data de 31.12.2020, AACR a înregistrat o pierdere netă de 16.484 mii lei. Prin urmare, rezultatul negativ înregistrat de regie la 31.12.2020 se datorează pandemiei COVID-19 generată la nivel global la începutul anului 2020, domeniul de activitate (industria și serviciile de aviație) fiind unul dintre cele mai afectate de criză.

În anul 2020, la nivelul AACR s-a produs o reducere semnificativă a cifrei de afaceri, comparativ cu exercițiul financiar precedent aceasta reprezentând doar 57%.

Pentru anul 2020, activitatea desfășurată în domeniul economico-financiar se reflectă în următoarele rezultate înregistrate:

Tabel 6. Rezultate financiare realizate în anul 2020

|  |  |  |  |
| --- | --- | --- | --- |
| Indicatori | BVC 2020 rectificat HG 917/2020(mii lei) | BVC 2020 execuție (mii lei) | % |
| **Venituri totale**, din care: | **61.830,94** | **60.650,02** | **98,09** |
| **Venituri din exploatare** | 61.405,94 | 58.735,78 | 95,65 |
| **Venituri financiare** | 425,00 | 1.914,24 | 450,41 |
| **Cheltuieli totale**, din care: | **78.662,38** | **75.829,39** | **96,40** |
| **Cheltuieli din exploatare** | 78.348,58 | 75.568,43 | 96,45 |
| **Cheltuieli financiare** | 313,80 | 260,96 | 83,16 |
| **Rezultat brut** | **-16.831,44** | **-15.179,37** | **90,18** |
| **Productivitatea muncii în unități valorice pe total personal mediu (mii lei/persoană)** | 289.65 | 279,69 | 96,56 |
| **Cheltuieli la 1000 lei venituri** | 1.272,22 | 1.250,28 | 98,28 |
| **Număr mediu de personal** | 212 | 210 | 99,06 |
| **Creanțe restante** | 27.843,88 | 33.370,95 | 119,85 |

Execuția BVC pentru anul 2020 înregistrează o scădere de 1,91% a veniturilor totale comparative cu veniturile aprobate prin Hotărârea nr. 917/2020 privind Aprobarea bugetului de venituri și cheltuieli rectificat pe anul 2020 al AACR R.A.

Activitatea de supervizare, ca element de importanță majoră pentru realizarea obiectivelor AACR, asigură, în principal, desfășurarea proceselor de certificare, licențiere, autorizare a agenților aeronautici și a personalului implicat în derularea activităților acestora și supravegherea menținerii nivelului de siguranță în aviația civilă din România. Supravegherea se realizează printr-o monitorizare continuă care include măsurarea progreselor realizate în toate domeniile de specialitate ale aviației civile aflate în sfera de competență a AACR, precum și menținerea condițiilor de certificare/autorizare/licențiere.

Programul anual de supervizare, pe domenii, se desfășoară în conformitate cu regulamentele europene și prevederile naționale aplicabile și implică activități programate sau neplanificate corelate cu domeniile majore de specialitate aflate în competențele AACR: operațiuni aeriene, navigabilitate, certificare personal aeronautic, infrastructură, navigație aeriană.

Auditurile și inspecțiile desfășurate de AACR la agenții aeronautici civili certificați/ autorizați pun în evidență modul în care aceștia aplică și respectă legislația în domeniul aviației civile, identificând în același timp zonele/ domeniile care prezintă un risc sporit pentru siguranța aeronautică.

## ADMINISTRAŢIA ROMÂNĂ A SERVICIILOR DE TRAFIC AERIAN - ROMATSA

ROMATSA este administrată de un Consiliul de Administrație compus din șapte membri, care sunt numiţi cu caracter provizoriu, în confomitate cu prevederile art. 64^1 din OUG nr. 109/2011 privind guvernanța corporativă a întreprinderilor publice, cu modificările și completările ulterioare.

Prin OMTIC nr. 1947/23.10.2020 a fost declanșată procedura de selecție a candidaților pentru pozițiile de administratori vacante sau ocupate provizoriu la întreprinderile publice care funcționează sub autoritatea MTI, printre care se află și ROMATSA R.A.

Printre atribuţiile de bază ale CA al RA ROMATSA, în conformitate cu prevederile O.U.G. nr. 109/2011, Art.9, alin. (2), evidențiem următoarele:

* asigură integritatea şi funcţionalitatea sistemelor de raportare contabilă şi financiară, precum şi realizarea planificării financiare;
* verifică funcţionarea sistemului de control intern sau managerial;
* monitorizează şi evaluează performanţa directorilor;
* întocmeşte raportul semestrial privind activitatea regiei autonome, pe care îl prezintă autorităţii publice tutelare;
* monitorizează eficacitatea practicilor de guvernanţă corporativă ale regiei autonome;
* raportează lunar autorităţii publice tutelare modul de îndeplinire a indicatorilor de performanţă financiari şi nefinanciari, anexă la contractul de mandat, precum şi alte date şi informaţii de interes pentru autoritatea publică tutelară, la solicitarea acesteia.

Prin OMTI/OMF nr. 20/3240/2020 pentru aprobarea bugetului de venituri şi cheltuieli pe anul 2020 şi a situaţiei centralizate privind veniturile şi cheltuielile din bazele de cost pe anul 2020 ale Regiei Autonome "Administraţia Română a Serviciilor de Trafic Aerian - ROMATSA" s-a prognozat o pierdere brută pe anul 2020 de 464.156,16 mii lei, cauzată de suspendarea zborurilor de către companiile aeriene din cauza pandemiei de COVID-19, afectând astfel din punct de vedere al veniturilor și încasărilor întreg domeniul de activitate privind transportul aerian.

Regia are la această dată în curs de elaborare Raportul administratorilor asupra situațiilor financiare pe anul 2020 și Situațiile financiare la 31.12.2020 care după primirea opiniei auditorului independent vor fi supuse aprobării Consiliului de Administrație în ședința ce va avea loc în cursul lunii curente.

## ADMINISTRAŢIA FLUVIALĂ A DUNĂRII DE JOS

AFDJ Galați este administrată de un Consiliul de Administrație compus din șapte membri, desemnaţi potrivit prevederilor legale în vigoare.

În prezent, membrii Consiliului de Administrație sunt numiţi provizoriu, în confomitate cu prevederile art. 641 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.

Prin OMTIC nr. 1947/23.10.2020 a fost declanșată procedura de selecție a candidaților pentru pozițiile de administratori vacante sau ocupate provizoriu la întreprinderile publice care funcționează sub autoritatea MTI, printre care se află și AFDJ R.A.

În perioada ianuarie – decembrie 2020, R.A. Administrația Fluvială a Dunării de Jos Galați s-a preocupat în mod activ pentru asigurarea şi menținerea condițiilor de navigație corespunzătoare pe întregul șenal navigabil al Dunării, acționând în vederea realizării Programului de activitate privind indicatorii fizici de întreținere a șenalului navigabil al Dunării aprobat.

În perioada aferentă prezentei raportări, asigurarea condiţiilor de navigaţie pe Dunăre s-a efectuat concomitent cu urmărirea realizării programului la indicatorii principali de întreţinere ai şenalului navigabil şi în limita Bugetului de Venituri și Cheltuieli rectificat aprobat H.G. nr. 895/2020. Au fost asigurate condiţiile de navigație corespunzătoare pe şenalul navigabil al Dunării, menţinându-se adâncimile de navigație conform Recomandărilor Comisiei Dunării.

Principalii indicatori de întreţinere ai şenalului navigabil ce se identifică ca activități specifice desfășurate de către R.A. A.F.D.J. Galaţi pentru asigurarea şi menţinerea condiţiilor de navigaţie conform Recomandărilor Comisiei Dunării, sunt: măsurători topohidrografice, dragaj de întreţinere, semnalizare plutitoare si costieră.

La finele anului 2020, realizările la principalii indicatori propuși pentru întreţinerea şenalului navigabil al Dunării s-au materializat prin efectuarea de lucrări la fiecare activitate specifică Regiei, în corelare cu sumele aprobate prin Bugetul de venituri și cheltuieli rectificat pe anul 2020, aprobat prin H.G. nr. 895 din 22.10.2020 publicată în Monitorul Oficial nr. 994 din 28.10.2020, astfel:

 Tabel 7. Tabel privind indicatorii fizici realizați în anul 2020

|  |  |  |  |  |
| --- | --- | --- | --- | --- |
| **INDICATORI FIZICI** | **U.M.** | **PROGRAM 2020** | **REALIZAT 2020** | **%** |
| 1 | 2 | 3 | 4 | 5=4/3 |
| 1. Măsurători topohidrografice | kmrh | 5.355 | 5.377 | 100,41 |
| 2. Dragaj pentru întreţinerea adâncimilor pe şenalul navigabil, din care: | mii mc | 1.700 | 1.255,596 | 73,86 |
|  - pe Dunărea maritimă | 800 | 567,037 | 70,88 |
|  - pe Dunărea fluvială | 900 | 688,559 | 76,51 |
| 3. Semnalizarea șenalului navigabil prin mijloace plutitoare și costiere  | nr. buc. plantate, întreţinute şi supravegheate | 7.510 | 7.510 | 100 |

În anul 2020 s-a înregistrat o productivitate a muncii în unități fizice/persoană de 7,76 kmrh/pers. Având în vedere valoarea de 7,29 kmrh/pers propusă a fi realizată, rezultă că acest indicator prezintă un grad de realizare de 106,45%. Indicatorul fizic pe baza căruia se calculează productivitatea muncii în unități fizice este *măsurători topohidrografice,* dat fiind că prin intermediul acestei activități se obțin informațiile ce stau la baza deciziilor privind obiectul principal de activitate al AFDJ, asigurarea și menținerea condițiilor de navigație pe Dunăre.

În conformitate cu prevederile H.G.R. nr. 492/2003 privind organizarea și funcționarea Regiei Autonome Administrația Fluvială a Dunării de Jos Galați, Regia își acoperă cheltuielile din venituri proprii și în completare din subvenții de la bugetul de stat.

Tabel 8. Indicatori financiari realizați în anul 2020

|  |  |
| --- | --- |
| Denumirea indicatorilor | Exercițiul financiar 2020(mii lei) |
| Cifra de afaceri netă | 85.265 |
| Venituri din exploatare | 102.111 |
| Cheltuieli de exploatare | 101.139 |
| Venituri financiare | 1.085 |
| Cheltuieli financiare | 1.399 |
| **Venituri totale** | **103.196** |
| **Cheltuieli totale** | **102.538** |

Veniturile din tarife de navigație sunt realizate în procent de 86,34% comparative cu programul propus pentru această perioadă, iar veniturile din tarife de pilotaj sunt realizate în procent de 84,10%. Veniturile din prestații cu navele aflate în dotarea regiei sunt realizate în procent de 94,30% comparative cu programul propus pentru anul 2020.

Cheltuielile totale ale AFDJ realizate în anul 2020 au o valoare de 102.538 mii lei și au fost realizate în procent de 97,53%. Din totalul cheltuielilor realizate în anul 2020, cheltuielile de exploatare dețin o pondere de 97,80%, cele financiare 1,36%, iar cheltuielile aferente proiectelor cu finanțare din fonduri externe nerambursabile și rambursabile 4,14%. Cheltuielile cu impozitul pe profit sunt în sumă de 657,76 mii lei.

Din analiza veniturilor și cheltuielilor realizate în anul 2020 rezultă faptul că AFDJ la sfârșitul anului nu a înregistrat nici profit, dar nici pierdere, rezultatul net al exercițiului financiar fiind în valoare de 0,00 lei.

La finele anului 2020, AFDJ nu înregistrează plăți restante către bugetul general consolidat sau către agenții economici cu capital de stat sau privat.

În ceea ce privește indicatorul din BVC pentru anul 2020 reducerea creanțelor restante, AFDJ a avut prevăzută valoare de 930 mii lei, iar la sfârșitul anului 2020 Regia a înregistrat creanțe restante în sumă de 825,71 mii lei.

În anul 2020 sursele pentru investiții au fost asigurate din surse proprii, alocații de la bugetul de stat și alte surse (proiecte europene finanțate din fonduri externe rambursabile și nerambursabile).

La sfârșitul anului 2020, AFDJ s-a încadrat în numărul mediu de personal de 735 salariați aprobat prin BVC pe anul 2020, desfășurându-și activitatea în această perioadă cu un număr mediu de 693 salariați.

Conducerea AFDJ iși propune următoarele obiective prioritare pentru anul 2021 și în perspectivă, pe termen mediu, 2022 – 2023:

* realizarea graduală a proiectelor pe Coridorul Rin - Dunăre ce contribuie la asigurarea navigabilității pe Dunăre în condiții de siguranță, pe tot parcursul anului;
* îmbunătățirea siguranței traficului naval prin achiziționarea de nave tehnice multifuncționale și echipamente specifice;
* realizarea lucrărilor de pre-dragare și construcții hidrotehnice speciale în vederea creșterii numărului de zile de navigație pe Dunăre.

În perioada următoare, R.A. A.F.D.J. Galați se va preocupa în mod activ și va acționa în vederea întreţinerii, modernizării şi dezvoltării permanente a infrastructurii de transport maritim și fluvial, precum şi a transportului pe căile navigabile interioare, pentru asigurarea transportului maritim şi a transportului pe căile navigabile interioare, în condiţii de siguranţă, în vederea optimizării activităţilor de întreținere a șenalului navigabil, dezvoltarea suportului tehnic și uman care concură la realizarea obiectivelor Regiei și implicarea în proiecte internaționale.

**ADMINISTRAȚIA CANALULUI NAVIGABIL BEGA TIMIȘ**

Regia a fost organizată în scopul asigurării condiţiilor de navigaţie pe sectorul românesc al canalului navigabil Bega şi pentru ducerea la îndeplinire a obligaţiilor ce revin statului român din convenţiile şi acordurile internaţionale la care România este parte şi care i-au fost încredinţate prin delegare de competenţă de către Ministerul Transporturilor și Infrastructurii, în conformitate cu legislaţia în vigoare.

Valoarea patrimoniului Regiei este de 20.000 mii lei.

Conducerea Regiei este asigurată de către un consiliu de administraţie compus din 5 membri provizorii, condus de un preşedinte, în condiţiile legii.

Prin OMTIC nr. 1947/23.10.2020 a fost declanșată procedura de selecție a candidaților pentru pozițiile de administratori vacante sau ocupate provizoriu la întreprinderile publice care funcționează sub autoritatea MTI, printre care se află și ACN BEGA R.A.

Până la organizarea şi definitivarea procesului de selecţie, directorul general al Regiei este numit în funcţie, provizoriu, prin ordin al ministrului transporturilor și infrastructurii.

Directorul general interimar încheie cu Regia un contract de mandat pe o perioadă de 4 luni, cu posibilitatea prelungirii, pentru motive temeinice, până la maximum 6 luni, în condiţiile Ordonanţei de urgenţă a Guvernului nr. 109/2011, aprobată cu modificări şi completări prin Legea nr. 111/2016, cu modificările ulterioare.

La data de 31.12.2020, Regia avea un număr efectiv de 12 salariați.

În perioada ianuarie – decembrie 2020 au avut loc 12 ședințe ale Consiliului de administrație, au fost întocmite 12 procese verbale de ședință și au fost emise 25 hotărâri ale Consiliului de Adminitrație.

Tabel 9. Indicatori financiari realizați în anul 2020

|  |  |
| --- | --- |
| Denumirea indicatorilor | Exercițiul financiar 2020(mii lei) |
| Cifra de afaceri netă | 22.027 |
| Venituri din exploatare | 2.233 |
| Cheltuieli de exploatare | 2.796 |
| Venituri financiare | 563 |
| Cheltuieli financiare | - |
| **Venituri totale** | **2.796** |
| **Cheltuieli totale** | **2.796** |

Regia a obținut venituri totale în anul 2020 în valoare de 2.796 mii lei, care sunt formate din:

* venituri din servicii prestate în valoare de 22 mii lei;
* venituri financiare din dobânzi în valoare de 563 mii lei;
* venituri din subvenții de exploatare în valoare de 2.211 mii lei.

În conformitate cu art. 27 alin. 1 și 2 din O.G. nr. 22/1999 privind administrarea porturilor și a căilor navigabile, utilizarea infrastructurilor de transport naval aparținând domeniului public, precum și desfășurarea activităților de transport naval în porturi și pe căile navigabile interioare, în calitatea de administrație de cale navigabilă interioară, Regia are obligația să stabilească anual programele de mai jos, care vor face parte integrantă din planul de administrare întocmit de către membrii organelor de conducere ale administrației, fiind considerate indicatori de performanță nefinanciari:

* programul de întreținere și reparație;
* programul de semnalizare;
* programul de dragaj pentru asigurarea adâncimilor minime sau gabaritelor minime de navigație, după caz, cu consultarea operatorilor portuari;
* programul de investiții.

În vederea îndeplinirii acestor indicatori, Regia a realizat, în luna iulie a anului 2020, un “Studiu hidrografic, hidrodinamic și de sedimente pe Canalul Navigabil Bega, în vederea ridicării clasei căii navigabile, pentru întregire hărții de navigație, identificarea obstacolelor de navigație și pentru realizarea calculelor de volum necesare dragajului și lucrărilor hidrotehnice”, pe trosonul de canal cuprins între Km 74 (Frontiera cu Republica Serbia) și Km 104+100 (Ecluză Sânmihaiu Român), asigurându-se astfel o treime din lungimea totală a canalului Bega administrată de regie. În urma finalizării acestui studiu s-a realizat un procent de 100% de măsurători efectuate din canalul Bega rămase neacoperite.

De asemenea a realizat următoarele activități:

* Elaborarea și aprobarea Regulamentului de navigație pe canalul Bega în sectorul românesc;
* Elaborarea primei hărți electronice a canalului navigabil Bega, pe tronsonul aflat în administrarea Regiei care a fost pusă la dispoziția factorilor interesați prin publicare pe site-ul regiei;
* Stabilirea cantităților necesare de material dragat ce trebuie îndepărtate, cât și zonele unde sunt necesare lucrări de dragare;
* Înregistrarea zilnică a variațiilor nivelului apei în canalul Bega și postarea acestor date pe website-ul regiei.

 **Director**

 **Valentin PURCĂREAȚĂ**

 **Șef serviciu**

 **Daniel Căprărin**

Întocmit

Oona Voican